Foto:SS0 Public Domain Fevral oyida AQSh prezidenti Donald Tramp Federal qidiruvlar byurosining o‘shandagi rahbari, endilikda bu lavozimdan chetlatilgan Jyeyms Komi bilan uchrashganda jurnalistlarni maxfiy ma’lumotlarni oshkor qilganliklari uchun qamoqqa olish imkoniyatini ko‘rib chiqishni taklif qilgan, deb yozmoqda The New York Times nashri. Nashrga Komining hamkasblaridan birining aytishicha, Tramp milliy xavfsizlik sohasidagi yetakchi amaldorlar bilan uchrashuv o‘tkazgan. Suhbat tugagach, prezident Komidan tashqari hammani qo‘yib yuborgan. Tramp Komi bilan yakkama-yakka suhbatda OAVda maxfiy axborotning sizib chiqqanini keskin qoralagan va shu sababli Komiga jurnalistlarni maxfiy axborotni oshkor qilganlik uchun qamoqqa olishni taklif qilgan. Shundan keyin Tramp Komidan milliy xavfsizlik bo‘yicha sobiq maslahatchisi Maykl Flinnga nisbatan tergovni to‘xtatishni so‘ragan. Biroq Oq uy bu axborotni rad etmoqda.